# KANDIDATSKJEMA TIL IDRETTSTINGET 2025

# DEL 1: INFORMASJON FRA FORSLAGSSTILLER

## INFORMASJON OM FORSLAGSSTILLER OG KONTAKTINFORMASJON

Navn på forslagsstiller:

Verv/funksjon på innsender:

Fornavn:

Etternavn:

E-post:

Telefonnummer:

## HVILKET STYRE/TINGVALGT UTVALG KANDIDATEN FORESLÅS TIL

## KANDIDATEN FORESLÅS TIL FØLGENDE TILLITSVERV

(For forslag på kandidater til idrettsstyret må det opplyses om kandidaten er støttet av et olympisk særforbund)

## INFORMASJON OM KANDIDATEN SOM FORESLÅS

Fornavn:

Etternavn:

Idrettslag:

## BEGRUNNELSE FOR FORSLAGET

# DEL 2: EGENERKLÆRINGSSKJEMA SOM FYLLES UT AV KANDIDATEN

## 1. KANDIDAT

Navn:

Fødselsdato:

E-postadresse:

Mobilnummer:

Adresse, postnummer og poststed:

Medlem av idrettslag:

## 2. VALGBARHETSKRAV

Alle kandidater som stiller til valg i NIF, må på valgtidspunktet oppfylle de generelle valgbarhetskravene i NIFs lov §§ 2-5, 2-6 og 2-7, samt ev. særlig valgbarhetskrav som gjelder for det aktuelle tillitsvervet.

## 3. EV. ANDRE RELEVANTE OPPLYSNINGER

[Fyll inn ev. andre relevante opplysninger kandidaten mener idrettstinget bør bli kjent med.]

## 4. EV. INFORMASJON OM PROFESJONELL OG ORGANISERT BISTAND

[Fyll inn ev. informasjon om profesjonell og organisert bistand kandidaten har anvendt, betalt eller i form av tjenesteytelser.]

\*\*\*

Ved signering av dette skjemaet innestår kandidaten for å være kjent med ovennevnte valgbarhetskrav og at disse p.t. er oppfylt, og bekrefter å være kjent med innholdet i «Veiledning til egenerklæringsskjema og informasjon om personvern».

Sted og dato:

Signatur kandidat

## VEILEDNING TIL EGENERKLÆRINGSKJEMA OG INFORMASJON OM PERSONVERN

Iht. forretningsorden pkt. 6.2 skal forslagsstiller, ved benkeforslag, levere forslag elektronisk i GoPlenum og sende utfylt kandidatskjema til [kandidatskjema@idrettsforbundet.no](mailto:kandidatskjema@idrettsforbundet.no) før kandidaten blir foreslått.

Under følger informasjon om utfylling av egenerklæringsskjemaet.

## TIL PKT. 2 VALGBARHETSKRAV

Av NIFs lov fremgår det at en kandidat, for å kunne velges på Idrettstinget, må oppfylle bestemte krav.

**1) Generelle valgbarhetskrav for alle tillitsvalgte i NIF**

For å kunne velges til tillitsverv på Idrettstinget, må kandidaten oppfylle kravene i NIFs lov §§ 2-5, 2-6 og 2-7 på valgtidspunktet. Ved signering av egenerklæringsskjemaet innestår kandidaten for at det ikke foreligger forhold etter §§ 2-5, 2-6 og 2-7 som gjør at kandidaten ikke er valgbar. Under følger informasjon om hva de ulike bestemmelsene omfatter.

Valgbarhetskrav etter NIFs lov § 2-5:

For å være valgbar, må kandidaten fylle 15 år i løpet av det kalenderåret valget finner sted, ha vært medlem av et idrettslag i én måned før valgtidspunktet, og ha betalt medlemskontingenten.

Se også [veiledningen til NIFs lov § 2-5.](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-5)

Dersom kandidaten ikke er medlem av et idrettslag i NIF, må vedkommende sørge for å bli medlem og betale medlemskontingenten, senest 1 måned før tinget.

Ved å signere på egenerklæringsskjemaet innestår kandidaten for å være kjent med valgbarhetskravene i § 2-5 og at disse p.t. er oppfylt.

Valgbarhetskrav etter NIFs lov § 2-6:

Dersom man er ansatt i et organisasjonsledd (idrettslag, særforbund, idrettskrets osv.), kan dette påvirke valgbarheten. Begrunnelsen for dette er at NIF er en medlemsorganisasjon, og de tillitsvalgtes posisjon er fundamentert på medlemskap og demokratiske valg. En ansatts posisjon er fundamentert i en arbeidsavtale mellom vedkommende og et organisasjonsledd.

Kandidaten er ikke valgbar dersom vedkommende;

1. utfører arbeid for et organisasjonsledd i NIF som tilsvarer en stillingsbrøk på mer enn 20%, eller;
2. om kandidaten mottar mer enn 1G i lønn eller tilsvarende ytelser fra et organisasjonsledd i løpet av et kalenderår.

Bokstav a) knytter seg til stillingsbrøken, og bokstav b) knytter seg til grunnbeløpet i folketrygden. Grunnbeløpet i folketrygden er i 2024 kr 124 028. Formålet med to ulike terskler, er å ta høyde for at personer kan ha høy stillingsbrøk selv om de har lav lønn, og omvendt.

Se også [veileder til NIFs lov § 2-6.](https://www.idrettsforbundet.no/tema/juss/veiledere/)

Ved å signere på egenerklæringsskjemaet innestår kandidaten for å være kjent med at valgbarhetskravene § 2-6 og at disse p.t. er oppfylt.

Valgbarhetskrav etter NIFs lov § 2-7:

§ 2-7 begrenser valgbarheten for personer som har en økonomisk særinteresse i driften av et organisasjonsledd. Hensikten med bestemmelsen er å ivareta idrettens frie stilling, ved å sikre at personer med slike særinteresser ikke får demokratisk innflytelse gjennom tillitsverv i organisasjonsleddet. For at noen skal kunne ha en økonomisk interesse i driften av et organisasjonsledd, må beslutninger som angår driften av organisasjonsleddet kunne gi vedkommende en økonomisk fordel eller ulempe.

Hva som menes med «økonomisk særinteresse» følger av § 2-7 første ledd. Kandidaten er ikke valgbar til styrer, råd, utvalg/komiteer dersom;

1. kandidaten har en økonomisk særinteresse i driften av et organisasjonsledd som overstiger 1 G i løpet av kalenderåret eller;
2. kandidaten er styremedlem, ansatt eller aksjonær med vesentlig innflytelse, i en juridisk person som har en økonomisk særinteresse i driften av et organisasjonsledd som overstiger 1 G i løpet av et kalenderår.

Etter bokstav a) er det et vilkår at kandidaten har en økonomisk særinteresse i driften av organisasjonsleddet som overstiger 1 G i løpet av kalenderåret (for 2024 er 1 G kr 124 028).

Etter bokstav b) omfattes også styremedlem, ansatt eller aksjonær med vesentlig innflytelse i en juridisk person som har en slik særinteresse. En «juridisk person» er en sammenslutning som f.eks. en bedrift eller en forening. Med «ansatt» menes den alminnelige definisjon av arbeidstaker slik det er definert i den alminnelige lovgivning. Om begrepet arbeidstaker, se NIFs veileder til § 2-6. Når det gjelder aksjonærer med vesentlige innflytelse over en juridisk person som har en økonomisk særinteresse i driften av et organisasjonsledd, vil en person som har en eierandel på over 1/3 anses å ha vesentlig innflytelse.

Se også [veileder til NIFs lov § 2-7.](https://www.idrettsforbundet.no/tema/juss/veiledere/)

Ved å signere på egenerklæringsskjemaet innestår kandidaten for å være kjent med kravene i § 2-7 og at disse p.t er oppfylt.

**2) Særlige valgbarhetskrav til kandidater som stiller til valg til NIFs påtalenemnd, NIFs domsutvalg og NIFs appellutvalg**

NIFs påtalenemnd:

For kandidater som stiller til valg i NIFs påtalenemnd er det krav til at samtlige medlemmer skal være jurister.

NIFs doms -og appellutvalg:

For kandidater som stiller til valg til NIFs doms - og appellutvalg er det krav til at et flertall av medlemmene skal være jurister. For leder og nestleder er det et krav om at disse også innehar domstolserfaring.

## TIL PKT. 3 EV. ANDRE RELEVANTE OPPLYSNINGER

Under dette punktet kan kandidaten opplyse om andre relevante forhold ved sitt kandidatur som kandidaten mener at idrettstinget bør bli kjent med. Dette kan for eksempel være tidligere eller nåværende tillitsverv enten i NIF eller NIFs tilknyttede organisasjonsledd eller i andre organisasjoner, personlige relasjoner eller andre økonomiske bindinger enn de som fremgår av § 2-7. Kandidaten bes bare å legge inn informasjon som anses relevant for det konkrete vervet.

## TIL PKT. 4 EV. INFORMASJON OM PROFESJONELL OG ORGANISERT BISTAND

For de kandidatene som i forbindelse med sitt kandidatur har anvendt profesjonell og organisert bistand for å fremme sitt kandidatur vil det foreligge en plikt til å opplyse om slik støtte, før valget gjennomføres. Denne bistanden kan enten være betalt eller mottatt i form av en tjenesteytelse.

## PERSONVERN:

Informasjonen som gis i kandidatskjemaet, enten av kandidaten selv eller av forslagsstiller kan bli benyttet under tingforhandlingene og i protokollen fra idrettstinget.

Informasjonen skal gi tingforsamlingen relevant kjennskap til de ulike kandidatene. Tingets saksdokumenter, og opptak fra tingforhandlingene, vil bli tilgjengeliggjort på internett. Dersom det er opplysninger i kandidatskjemaet som det ikke ønskes at skal offentliggjøres, må dette fremgå tydelig i skjemaet.

Informasjon som blir behandlet vil, for kandidater som blir valgt, bli lagret i hele valgperioden og slettet ved endt valgperiode. For kandidater som ikke blir valgt, vil informasjonen bli slettet etter valget på idrettstinget 2025.

Særlige kategorier av personopplysninger skal ikke legges i kandidatskjemaet. Eksempler på slike opplysninger er en persons rasemessige og etniske bakgrunn, politisk oppfatning, religion, helsemessige forhold eller seksuell orientering.

Dersom du ønsker å vite mer om hvordan NIF håndterere personopplysninger, kan du lese mer i NIFs personvernerklæring her: <https://www.idrettsforbundet.no/om-nif/personvern-i-idretten/Personvernerklering/>